laion/Wikipedia-Exotic huggingface dataset:
তারকনাথ দাস

তারকনাথ দাস (১৫ই জুন ১৮৮৪ – ২২শে ডিসেম্বর ১৯৫৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিপ্লবী নেতা এবং একজন আন্তর্জাতিক খ্যাতিসম্পন্ন বুদ্ধিজীবী। তারকনাথ দাসের প্রধান অবদান প্রথম বিশ্বযুদ্ধ চলাকালীন হিন্দু-জার্মান ষড়যন্ত্রের প্রস্থাপনা। তারকনাথ দাসের জন্ম চব্বিশ পরগনার মাঝিপাড়ায়। তার পিতার নাম কালীমোহন দাস। তিনি স্কুলের ছাত্র থাকা অবস্থায় রাজনৈতিক কাজের সাথে যুক্ত হন। ১৯০১ সালে কলকাতার আর্য মিশন ইন্সটিটিউশন থেকে এন্ট্রান্স পাস করে কিছুদিন কলেজে পড়েন। ছাত্রাবস্থায় উত্তর ভারতে বৈপ্লবিক রাজনীতি প্রচারকালে পুলিসের নজরে আসেন। গ্রেপ্তার হওয়ার আগেই ১৯০৫ সালে জাপান ও পরের বছর আমেরিকা চলে যান। আমেরিকায় ফ্রি হিন্দুস্থান পত্রিকার মাধ্যমে প্রবাসী ভারতীয় বিপ্লবী ও গদর পার্টি কর্মী সাথে যোগাযোগের চেষ্টা করতে থাকেন। ১৯১১ সালে ওয়াশিংটন বিশ্ববিদ্যালয় থেকে এম.এ পাশ করে কাজে যোগদান করেন এবং ১৯১৬ সালে বার্লিন কমিটির প্রতিনিধি হিসেবে চীনে যাত্রা। আমেরিকায় ভারতীয় বৈপ্লবিক কার্যকলাপের জন্যে তার ২২ মাস জেল হয়। বৈপ্লবিক কাজের পাশাপাশি পড়াশোনা করেছেন। জর্জ টাউন বিশ্ববিদ্যালয় থেকে 'আন্তর্জাতিক সম্পর্ক ও আন্তর্জাতিক আইন' বিষয়ে পি এইচ ডি ডিগ্রী পান ১৯২৪ খ্রিষ্টাব্দে। তারকনাথ দাস ১৯২৪ খ্রিস্টাব্দে পিএইচডি ডিগ্রি লাভের পর নিউইয়র্ক বিশ্ববিদ্যালয়ে অধ্যাপনা করেছেন। মার্কিন মহিলা মেরি কিটিং মোর্সকে বিবাহ করেন। তবে ১৯২৫-৩৪ খ্রিস্টাব্দে ইউরোপে বসবাসকালে ভারতীয় ছাত্রদের বিজ্ঞানে উচ্চশিক্ষার সুযোগসুবিধা প্রদানের উদ্দেশ্যে নিজের চেষ্টায় গড়ে তোলেন ইন্ডিয়া ইনস্টিটিউট। আর এই উদ্দেশ্যেই উদ্ভব হয় তারকনাথ দাস ফাউন্ডেশন। ১৯৩৫ খ্রিস্টাব্দে ফাউন্ডেশনটি মার্কিন যুক্তরাষ্ট্রে রেজিস্ট্রিকৃত হয়। ১৯৫০ খ্রিস্টাব্দে কলকাতাতেও এর একটি শাখা রেজিস্ট্রি হয়। রামানন্দ চট্টোপাধ্যায়ের মডার্ন রিভিউ পত্রিকায় প্রবন্ধ লিখতেন। ১৯৩৫ সালে ক্যাথলিক ইউনিভার্সিটিতে প্রদত্ত 'ফরেন পলিসি ইন ফার ইস্ট' শীর্ষক বক্তৃতা সাড়া জাগায় যা পরে পুস্তকাকারে প্রকাশিত হয়েছিল। তার রচিত গ্রন্থগুলির মধ্যে ইন্ডিয়া ইন ওয়ার্ল্ড পলিটিকস ও বাংলায় বিশ্ব রাজনীতির কথা বিশেষ উল্লেখযোগ্য। তিনি ২২ ডিসেম্বর, ১৯৫৮ সালে নিউইয়র্কে মারা যান। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৬৬-২৬৭, আইএসবিএন ৯৭৮-৮১-৭৯৫৫-১৩৫-৬ উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "সংসদ" নামটি একাধিক বার সংজ্ঞায়িত করা হয়েছে
২৬ মে

২৬ মে গ্রেগরীয় বর্ষপঞ্জী অনুসারে বছরের ১৪৬তম (অধিবর্ষে ১৪৭তম) দিন। বছর শেষ হতে আরো ২১৯ দিন বাকি রয়েছে। ১৭৩৯ - মোগল সম্রাট মহম্মদ শাহ ও ইরানের নাদির শাহের মধ্যে চুক্তি সম্পাদনের ফলে আফগানিস্তান ভারত থেকে পৃথক হয়ে যায়। ১৮০৫ - নেপোলিয়ন বোনাপার্ট ইতালির রাজা হিসাবে রাজ্যাভিষিক্ত হন। ১৮৬৫ - আমেরিকার গৃহযুদ্ধের অবসান। ১৮৭০ - দিনেসিসিলির এটনা আগ্নেয়গিরি থেকে অগ্ন্যুৎপাত শুরু। ১৮৮১ - ফ্রান্স তিউনিসিয়াকে করায়ত্ত করে এবং নিজ নিয়ন্ত্রনে নিয়ে আসে। ১৮৯৬ - রাশিয়ার শেষ জার দ্বিতীয় নিকোলাস অভিষিক্ত হন। ১৮৯৭ - আইরিশ লেখক ব্রাম স্টকারের বিখ্যাত উপন্যাস ‘ড্রাকুলা’ প্রকাশিত হয়। ১৯১৩ - এমিলি ডানকান ব্রিটেনের প্রথম মহিলা ম্যাজিস্ট্রেট নিযুক্ত। ১৯১৮ - জার্জিয়া ও আমেরিকার স্বাধীনতা ঘোষণা। ১৯৪৮ - দক্ষিণ আফ্রিকায় বর্ণবাদী জাতীয়তাবাদী সরকার ক্ষমতায় আসে। ১৯৬৯ - অ্যাপোলো-১০ নভোযানটি আট দিনের সফল ভ্রমণ শেষ করে পৃথিবীতে অবতরণ করে। ১৯৭২ - যুক্তরাষ্ট্র ও সোভিয়েত ইউনিয়ন অ্যান্টি ব্যালস্টিক মিসাইল চুক্তিতে স্বাক্ষর করে। ১৯৭২ - বাংলাদেশকে স্বাধীন দেশ হিসেবে স্বীকৃতি দেয় হাইতি। ১৯৮১ - পারস্য উপসাগরীয় সহযোগিতা পরিষদ আনুষ্ঠানিকভাবে কাজ শুরু করে। ১৯৮২ - ভারতের পশ্চিমবঙ্গে দ্বিতীয় বামফ্রন্ট মন্ত্রিসভা শপথ গ্রহণ করেছিল। ১৯৮৬ - বাংলাদেশের বরিশালে লঞ্চডুবিতে ২৩০ জনের মৃত্যু। ১৯৯১ - থাইল্যান্ডে অস্ট্রীয় বিমান বিধ্বস্ত হয়ে ২২৩ জনের মৃত্যু। ১৯৯৪ - নোবেল পুরস্কার জয়ী সাহিত্যিক আলেক্সান্ডার সোলজিনেৎসিন ২০ বছরের নির্বাসন কাটিয়ে নিজ মাতৃভূমি রাশিয়াতে প্রত্যাবর্তন। ১৯৯৪ - বাংলাদেশ-ভিয়েতনাম দুটি অর্থনৈতিক সহযোগিতা চুক্তি স্বাক্ষর। ১৯৯৯ - কাশ্মীরের কারগিল সেক্টরে পাকিস্তান-ভারত যুদ্ধ শুরু। ২০১৮ - প্রধানমন্ত্রী শেখ হাসিনাকে সম্মানসূচক ডি.লিট উপাধি দেয় কাজী নজরুল বিশ্ববিদ্যালয়। ১৭০৩ - স্যামুয়েল, ইংরেজ দিনলিপিকার । ১৭৯৯ - আলেকজান্ডার পুশকিন, রাশিয়ার তথা রুশ সাহিত্যের অমর কবি ও ঔপন্যাসিক। ১৮৭৭ - খ্যাতনাম্নী মার্কিন নৃত্যশিল্পী ইসাডোরা ডানকান(মৃ.১৯২৭) ১৯০০ - চেক লেখক ভিতেস্লা ইসাডোরা ডানকান ৭৩৫ - বিড, ইংরেজ বেনেডিক্টিয়ান সন্ন্যাসী। (জ. ৬৭২/৬৭৩) ১৯০৮ - বাঙালি কবি, সাহিত্যিক, ঐতিহাসিক ও প্রত্নতাত্ত্বিক নীলমণি ন্যায়ালঙ্কার(জ.১৮৪০) মির্জা গোলাম আহমদ। ১৯৭১ - বিমল মুখোপাধ্যায়, মোহনবাগান অ্যাথলেটিক ক্লাবের কিংবদন্তি ফুটবলার। (জ.১৯১২) ১৯৭২ - প্রখ্যাত বাঙালি অভিনেত্রী রাজলক্ষ্মী দেবী।( জ.১৯০২) ১৯৭৬ - মার্টিন হাইডেগার, জার্মান দার্শনিক। ১৯৯৯- শচীন্দ্রনাথ বন্দ্যোপাধ্যায় বাঙালি কবি কথা-সাহিত্যিক ও নাট্যকার ।(জ.০৬/০৯/১৯২০) ২০০৪ - নিকলাই চের্নিখ, রুশ বংশোদ্ভূত সোভিয়েত জ্যোতির্বিজ্ঞানী। (জ. ১৯৩১) ২০২১ - প্রখ্যাত বাঙালি প্রযুক্তিবিদ ও বিজ্ঞানী, অভিনেতা বিকাশ রায়ের পুত্র সুমিত রায়। (জ.১২/১০/১৯৪০) উইকিমিডিয়া কমন্সে ২৬ মে সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
শিনওয়ারী জেলা

শিনওয়ারী জেলা (ফার্সি: ولسوالی شینواری, পশতু: شينواري ولسوالۍ) আফগানিস্তানের পারওয়ান প্রদেশের একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের জেলা
সুরখি পারসা জেলা

সুরোখ-ও- পারসা মাঝেমধ্যে উচ্চারণ করা হয়ে থাকে সুরোখী পারসা (দারি: سرخ پارسا‎) আফগানিস্তানের পারওয়ান প্রদেশের একটি অন্যতম জেলা। জেলাটির কেন্দ্রীয় শহর লুলিন্‌জ নামে পরিচিত এবং এটি একটি নদীর চারপাশে সবুজ উপত্যকা দ্বারা বেষ্টিত। "Surkhi Parsa"। Mapcarta (ইংরেজি ভাষায়)। সংগ্রহের তারিখ ২০১৮-০৫-২৮।  আফগানিস্তানের জেলা
আয়বাক জেলা

আয়বাক জেলা আফগানিস্তানের সামাঙ্গন প্রদেশের একটি অন্যতম জেলা। এটি আইবাক শহরকে কেন্দ্র করে গড়ে উঠেছে যেটি সামাঙ্গনের প্রাদেশিক রাজধানী হিসাবে কাজ করে থাকে। আফগানিস্তানের জেলা "Estimated Population of Afghanistan 2019-20" (পিডিএফ)। Central Statistics Organization। ১৮ নভেম্বর ২০১৯। পৃষ্ঠা 31। ৯ জুন ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফ্লোরা সাইনি

ফ্লোরা সাইনি (তার পর্দায় নাম আশা সাইনি নামেও পরিচিত) হলেন একজন ভারতীয় চলচ্চিত্র অভিনেত্রী এবং মডেল। তিনি মূলত তেলুগু চলচ্চিত্রে কাজ করেন; এছাড়াও তিনি কন্নড়, তামিল ও হিন্দি ভাষার বেশ কয়েকটি চলচ্চিত্রে অভিনয় করেছেন। ১৯৯৯ সালে মুক্তিপ্রাপ্ত চলচ্চিত্র প্রেমা কোসাম-এ অভিষেকের পর তিনি এপর্যন্ত ৫০টিরও অধিক চলচ্চিত্রে অভিনয় করেছেন; যেখানে তার বিপরীতে রজনীকান্ত, বিজয়কান্ত, প্রভু, কার্তিক, বালকৃষ্ণ, ভেঙ্কটেশ, জগপতী বাবু এবং রাজশেখরের মতো অভিনেতারা অভিনয় করেছেন। "#MeToo Movement: Flora Saini appreciates the way men are supporting the movement"।  Vinita Chaturvedi (২০১১-১২-১৯)। "Flora Saini: Another southern hottie ready to storm Bollywood"। The Times of India। ২০১৩-০১-০৩ তারিখে মূল থেকে আর্কাইভ করা। সংগ্রহের তারিখ ২০১৩-০১-১১।  ইন্টারনেট মুভি ডেটাবেজে ফ্লোরা সাইনি (ইংরেজি)
লুব্ধক

লুব্ধক (ইংরেজি নাম: Sirius) পৃথিবীর আকাশের উজ্জ্বলতম তারা। ইংরেজিতে কখনও কখনও "আলফা ক্যানিস মেজরিস" নামে আখ্যায়িত হয়। এটি একটি জোড়া বা যুগ্মতারা। লুব্ধক বলতে মূলত "সিরিয়াস এ" তারাটিকে বোঝায়। এর একটি প্রতিবেশী শ্বেত বামন তারা আছে যার নাম "সিরিয়াস বি"। লুব্ধকের আপাত প্রভা -১.৪৭ যা আকাশের দ্বিতীয় উজ্জ্বল তারা ক্যানোপাস বা অগস্ত্য থেকে দু’গুণ বেশি উজ্জ্বল। জোরা তারার উজ্জ্বল তারাটি হল প্রধান সারণীর বর্ণালি টাইপ A০ অথবা A১, যার নাম সিরিয়াস A, আর সেটির সঙ্গী তারা একটি ম্লান শ্বেত বামন, যাকে সিরিয়াস B বলা হয়। তারা একে অপরকে ৫০ বছরে একবার প্রদক্ষিণ করে, সেই সময়ে তাদের মধ্যে দূরত্ব ৮.২ থেকে ৩১.৫ জ্যোতির্বিদ্যা এককের মধ্যে ওঠানামা করে। লুব্ধক এত উজ্জ্ব্ল দুটি কারণে- এর স্বকীয় উজ্জ্ব্লতা এবং এর অবস্থান পৃথিবীর খুবই নিকটে। জ্যোতির্বিজ্ঞানীদের হিসাব অনুযায়ী এই তারা সৌরমণ্ডল থেকে মাত্র ৮.৬ আলোকবর্ষ দূরে এবং লুব্ধকজগৎ সৌরমণ্ডলের নিকটতম প্রতিবেশী। লুব্ধক ধীরে ধীরে সৌরমণ্ডলের নিকটবর্তী হচ্ছে; এ কারণে আগামী ৬০,০০০ বছরে এর উজ্জ্ব্লতা সামান্য বৃদ্ধি পাবে। এই সময়ের পর লুব্ধক সৌরমণ্ডল থেকে দূরে সরে যাবে কিন্তু আরো ২১০,০০০ বছর লুব্ধক পৃথিবীর আকাশে উজ্জ্ব্ল তারা হিসেবেই থাকবে। লুব্ধক জগৎ দুটি তারার সমন্বয়ে গঠিত। "সিরিউস এ" এর ভর সূর্যের ভরের প্রায় দ্বিগুণ এবং এর ঔজ্জ্বল্য সূর্যের ২৫ গুণ। কিন্তু এর ঔজ্জ্বল্য অন্যান্য তারা হতে কম যেমন "ক্যানোপাস" বা "রাইজেল"। জ্যোতির্বিজ্ঞানীদের মতে লুব্ধক জগৎ -এর জন্ম ২০০০-৩০০০ লক্ষ বছর পূর্বে। তুলোনামুলক ভারী তারাটি "সিরিউস বি" ১২০০ লক্ষ বছর পূর্বে শ্বেত বামন তারায় পরিণত হয়েছে। Fred., Schaaf, (২০০৮)। The brightest stars : discovering the universe through the sky's most brilliant stars। Hoboken, N.J.: John Wiley। আইএসবিএন 9780471704102। ওসিএলসি 180753409।  লুব্ধক সম্পর্কে অধ্যাপক কেলারের ওয়েব পৃষ্ঠা APOD of Sirius B in x-ray Discussion on Dogon issue
মোহাম্মদ জহুর খৈয়াম

মোহাম্মদ জহুর "খৈয়াম " হাশমি, বিশেষভাবে সুপরিচিত খৈয়াম নামে, একজন ভারতীয় সঙ্গীত পরিচালক এবং ব্যাকগ্রাউন্ড স্কোর সংগীতকার যিনি তার কর্মজীবনের চার দশক (১৯৫৩-১৯৯০) পর্যন্ত বলিউড পাড়ায় অবদান রেখেছেন। তিনি শ্রেষ্ঠ সঙ্গীত বিভাগে ১৯৭৭ সালে কাভি কাভি চলচ্চিত্র, ১৯৮২ সালে উমরাও জান চলচ্চিত্র এবং ২০১০ সালের আজীবন সম্মানাসহ মোট তিনবার ফিল্মফেয়ার পুরস্কার জিতে নেন। তিনি ২০০৭ সালে সঙ্গীত নাটক একাডেমী কর্তৃক সৃজনশীল সঙ্গীতে অবদান রাখার জন্য পুরস্কার লাভ করেন। এছাড়াও ভারতীয় জাতীয় সঙ্গীত একাডেমী কর্তৃক নাচ এবং থিয়েটারে অবদান রাখার সুবাদে বিশেষভাবে সম্মানিত হন। তিনি ২০১১ সালে ভারত সরকার কর্তৃক ভারতের তৃতীয় সর্বোচ্চ বেসামরিক সম্মানজনক পুরস্কার পদ্মভূষণ পুরস্কার লাভ করেন। 'কাভি কাভি' ও 'উমরাও জান'-এর মতো ছবির সঙ্গীত তার হাতেই তৈরি। মহম্মদ জাহুর হাশমিকে খৈয়াম নামেই সবাই চেনেন। ১৭ বছর বয়সে লুধিয়ানাতে থাকার সময়ই সঙ্গীত নিয়ে কাজ শুরু করেন তিনি। প্রথম সুযোগই পেয়েছিলেন 'উমরাও জান'-এ কাজ করার। সেই থেকেই বলিউডে পাকা জায়গা তৈরি করে ফেলেন তিনি। ফুটপথ (১৯৫৩) গুল বাহার (১৯৫৪) ফির সুভা হোগি (১৯৫৮) লাল রুখ (১৯৫৮) শোর অর শবনম (১৯৬১) শাগুন (১৯৬৪) মোহাব্বাত ইসকো কেহেতে হ্যায় (১৯৬৫) আখেরি খাত (১৯৬৬) সঙ্কালাপ (১৯৭৫) তিনি ২০১৯ সালের ১৯ আগস্ট ৯২ বছর বয়সে মৃত্যুবরণ করেন। "PM meets musician Khayyam"। The Times of India। PTI। ৭ জুলাই ২০০৬। ২৫ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৮।  This studio gave a struggling musician a new dawn[স্থায়ীভাবে অকার্যকর সংযোগ] Mohammed Wajihuddin, Indian Express, 26 May 2002. Creative Music ওয়েব্যাক মেশিনে আর্কাইভকৃত ১৫ জুলাই ২০১৮ তারিখে Sangeet Natak Akademi Official Award listings. "Padma Bhushan Award Winners"। The Times of India। ২৫ জানুয়ারি ২০১১। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৮।  "Khyaam Legacy"।  "Music Composer Mohammed Zahur Khayyam Hashmi Dies At 92"। NDTV। ১৯ আগস্ট ২০১৯। সংগ্রহের তারিখ ২০ আগস্ট ২০১৯।  "Music composer Khayyam passes away"। The Indian Express। ১৯ আগস্ট ২০১৯। সংগ্রহের তারিখ ২০ আগস্ট ২০১৯।  Khayyam — The Man, His Life, biography. ইন্টারনেট মুভি ডেটাবেজে Mohammed Zahur Khayyam (ইংরেজি) Best of Khayyam ওয়েব্যাক মেশিনে আর্কাইভকৃত ১০ জুলাই ২০১১ তারিখে
নিকোবর জেলা

নিকোবর জেলা পূর্ব ভারতে অবস্থিত আন্দামান ও নিকোবর দ্বীপপুঞ্জ দ্বীপরাজ্যের তথা কেন্দ্রশাসিত অঞ্চলের ৩ টি জেলার একটি৷ ১লা ভাদ্র ১৪১৩ বঙ্গাব্দে(১৮ই আগস্ট ২০০৬ খ্রিষ্টাব্দে) পূর্বতন আন্দামান জেলা ভেঙে গঠন করা হয় নতুন জেলাটি৷ জেলাটির জেলাসদর কার নিকোবর অবস্থিত৷ নবম শতাব্দীতে আরব বেদুঈনদের কাছ থেকে সর্বপ্রথম এই দ্বীপপুঞ্জের অস্তিত্ব সম্বন্ধে জানতে পারা যায়, তারা সুমাত্রা যাত্রা করার সময় দ্বীপপুঞ্জের এই পথ ধরেই পাড়ি দিয়েছিল। সর্বপ্রথম পশ্চিমী পর্যটক মার্কো পোলো এটিকে ‘দ্য ল্যান্ড অফ হেড-হান্টারস’ রূপে আখ্যা দিয়েছিলেন। সপ্তদশ শতাব্দীর শেষের দিকে মারাঠারা এই দ্বীপপুঞ্জটিকে দখল করে নেয়। অষ্টাদশ শতাব্দীর প্রথমার্ধে এটি বারংবার ব্রিটিশ, ডাচ ও পর্তুগীজদের বাণিজ্যিক জাহাজ দখলকারী মারাঠা নৌসেনাপতি কানহোজী আংগ্রের ঘাঁটি হিসাবে গড়ে উঠেছিল।১২৭৬ বঙ্গাব্দে (১৮৬৯ খ্রীষ্টাব্দে) ইংরেজরা নিকোবর দ্বীপপুঞ্জ দখল করে নেয় এবং ১২৭৯ বঙ্গাব্দে (১৮৭২ খ্রীষ্টাব্দে) এই নিকোবর দ্বীপপুঞ্জকে একটি একক প্রশাসনিক ইউনিট গঠনের জন্য আন্দামানের সঙ্গে যুক্ত করে দেওয়া হয়। ১৩৪৯ বঙ্গাব্দে (১৯৪২ খ্রিষ্টাব্দে) জাপানী সেনারা এই দ্বীপপুঞ্জটিকে দখল করে নেয় ও নেতাজি সুভাষচন্দ্র বসুর নেতৃত্বে আজাদ হিন্দ সরকার প্রতিষ্ঠিত হয় এবং ১৩৫২ বঙ্গাব্দে (১৯৪৫ খ্রিষ্টাব্দে) বিশ্বযুদ্ধ পর্যন্ত তাদের ক্ষমতার অধীনেই থাকে। পরবর্তীকালে, ভারত ব্রিটিশদের থেকে স্বাধীনতা অর্জনের পর এই অঞ্চলের নিয়ন্ত্রণ ভারতের উপর স্থানান্তরিত করে দেওয়া হয়। নিকোবর দ্বীপপুঞ্জ হল ভারত মহাসাগর-এর একটি দ্বীপপুঞ্জ। এই দ্বীপপুঞ্জটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর অন্তর্গত। আন্দামান দ্বীপপুঞ্জ এর দক্ষিণ দিকে এই দ্বীপপুঞ্জ অবস্থিত। নিকোবর দ্বীপপুঞ্জ সুমাত্রা দ্বীপ থেকে ১৫০ কিলোমিটার (৯৩ মা) উত্তর দিকে ও থাইল্যান্ড আন্দামান সাগর দ্বারা এই দ্বীপপুঞ্জ থেকে পৃথক। ভারতীয় উপমহাদেশ বা দক্ষিণ এশিয়া থেকে এই দ্বীপপুঞ্জ প্রায় ১,৩০০ কিলোমিটার (৮১০ মা) দক্ষিণ-পূর্বে অবস্থিত এবং বঙ্গোপসাগর দ্বারা পৃথক। জেলাটির আয়তন ১৮৪১ বর্গ কিমি৷ রাজ্যের জেলায়তনভিত্তিক ক্রমাঙ্ক ৩ টি জেলার মধ্যে ৩য়৷ জেলার আয়তনের অনুপাত ঝাড়খণ্ড রাজ্যের ২২.৩২%৷ নিকোবর জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ৪২০৬৮(২০০১ জনগণনা) ও ৩৬৮৪২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩ টি জেলার মধ্যে ৩য়৷ আন্দামান ও নিকোবর কেন্দ্রশাসিত অঞ্চলের ৯.৬৮% লোক নিকোবর জেলাতে বাস করেন৷ জেলার জনঘনত্ব ২০০১ সালে ২৩ ছিলো এবং ২০১১ সালে তা হ্রাস পেয়ে ২০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -১২.৪২% , যা ১৯৯১-২০১১ সালের ৭.২৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৭৭৭(সমগ্র) এবং শিশু(০-৬ বৎ) লিঙ্গানুপাত ৯৪৫৷ জেলাটির স্বাক্ষরতা হার ৭২.৩৩%(২০০১) তথা ৭৮.০৬%(২০১১)৷ পুরুষ স্বাক্ষরতার হার ৭৮.০৮%(২০০১) তথা ৮৩.৩৬%(২০১১)৷ নারী স্বাক্ষরতার হার ৬৫.৫২%(২০০১) তথা ৭১.০৬% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷ "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  "Nicobar Islands declared as world biosphere reserv"। সংগ্রহের তারিখ ১১-০১-২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) http://www.censusindia.gov.in/2011census/C-16.html https://www.census2011.co.in/census/district/54-nicobars.html
আব্দুল গনি (দ্ব্যর্থতা নিরসন)

আব্দুল গনি বা আবদুল গণি একটি নাম। এই নামে যাদেরকে বোঝানো হতে পারে - আব্দুল গনি –ঢাকার বড় জমিদারদের মধ্যে অন্যতম। আবদুল গণি (রাজনীতিবিদ) –বাংলাদেশের কক্সবাজার জেলার রাজনীতিবিদ ও কক্সবাজার-৪ আসনের সাবেক সাংসদ। আব্দুল গনি (মেহেরপুরের রাজনীতিবিদ) –বাংলাদেশের রাজনীতিবিদ ও মেহেরপুর-২ আসনের সাবেক সাংসদ। আবদুল গণি (সৈনিক) – (১ ডিসেম্বর ১৯১৫ - ১১ নভেম্বর ১৯৫৭) ছিলেন একজন বাঙালি সামরিক কর্মকর্তা। আবদুল গনি হাজারী –বাঙালি কবি ও সাংবাদিক। আব্দুল গণি খান –ছিলেন পাকিস্তানি পশতু ভাষার কবি, শিল্পী, লেখক, রাজনীতিবিদ এবং বিংশ শতাব্দীর দার্শনিক। আবদুল গণি আল মাকদিসি –ছিলেন একজন সুন্নি ইসলামি পণ্ডিত। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
২৭ মে

২৭ মে গ্রেগরীয় বর্ষপঞ্জী অনুসারে বছরের ১৪৭তম (অধিবর্ষে ১৪৮তম) দিন। বছর শেষ হতে আরো ২১৮ দিন বাকি রয়েছে। ১৬৭৯ - ব্রিটেন হ্যাভিয়াস কার্পাস আইন প্রবর্তন। ১৭০৩ - পিটার দি গ্রেট কর্তৃক সেন্ট পিটার্সবুর্গ (লেনিনগ্রাদ) শহরের পত্তন হয় । ১৭৬৭ - কলকাতায় প্রথম প্রটেস্টান্ট গির্জা নির্মিত। ১৮৩৭ - আলজেরিয়ার স্বাধীনতাকামী নেতা আবদুল ক্বাদেরের সাথে ফ্রান্স সরকারের একটি শান্তিচূক্তি হয়। ১৮৮৩ - তৃতীয় আলেকজান্ডার রাশিয়ার রাজা হন। ১৯১৯ - জালিয়ানওয়ালাবাগের হত্যাযজ্ঞের প্রতিবাদে রবীন্দ্রনাথ ‘নাইট’ উপাধি ত্যাগ করে বড়লাট লর্ড চেমস ফোর্ডকে চিঠি দেন। ১৯১৯ - এনসি-৪ এয়ারক্রাফট অবতরণ করে লিসবনে, প্রথম উড্ডয়ন শেষ করে। ১৯২৬ - মরোক্কোর রিফ এলাকায় ফরাসী ও স্পেনীয় উপনিবেশবাদীদের বিরুদ্ধে মুসলমানদের ঐতিহাসিক গণপ্রতিরোধ বা বিদ্রোহ ব্যর্থতায় পর্যবসিত হয়। ১৯২৭ - বৈমানিক চার্লস লিন্ডবার্গ একাকী বিমান চালিয়ে বিশ্বে প্রথম আটলান্টিক মহাসাগর পাড়ি দেওয়ার জন্য যাত্রা শুরু করেন। ১৯৩০ - নিউইয়র্কে ১০৪৬ ফুট বিল্ডিংটি জনসাধারণের জন্য খুলে দেওয়া হয়, যেটি সে সময় মানুষের তৈরি দীর্ঘতম ভবন। ১৯৩২ - খ্যাতনামা সাহিত্যিক ও মানবতাবাদী রমাঁ রল্যাঁ ও অঁরি বারব্যুস যৌথভাবে আন্তর্জাতিক যুদ্ধবিরোধী সমাবেশ আহবানে করেন। ১৯৫২ - ইউরোপীয় প্রতীরক্ষা গোষ্ঠী গঠিত হয়। ১৯৭২ - যুক্তরাষ্ট্র ও সোভিয়েত ইউনিয়নের মধ্যে সল্ট-১ চুক্তি স্বাক্ষর। ১৯৮৯ - বার্মার সামরিক শাসকগোষ্ঠী দেশের নাম পরিবর্তন করে দ্য ইউনিয়ন অব মায়ানমার রাখে এবং রেঙ্গুনের নাম পালটে রাখে ইয়াঙ্গুন। ২০০৬ - ‘জাভা’ ভূমিকম্প ভোর ৫টা ৫৩ মিনিটের সময় তীব্র আঘাত করে ইওগাকার্তায়। প্রায় ৬ হাজার ৬০০ লোকের প্রাণহানি ঘটে। ১৩৩২ - ইবনে খালদুন, আরব মুসলিম পণ্ডিত। আধুনিক সমাজবিজ্ঞান, ইতিহাস ও অর্থনীতির জনকদের মধ্যে তিনি অন্যতম বিবেচিত হন। (মৃ. ১৪০৬) ১৮৫২ - বিলি বার্নস, পেশাদার ইংরেজ ক্রিকেটার। ১৮৬৩ - আর্থার মোল্ড, ইংরেজ ক্রিকেট খেলোয়াড়। ১৮৯০ - যতীন্দ্রপ্রসাদ ভট্টাচার্য, একজন বাঙালি কবি ।(মৃ.১৪/০৩/১৯৭৫) ১৯০৩ - যোগেশচন্দ্র বাগল প্রখ্যাত সাংবাদিক ও সম্পাদক ।(মৃ.০৭/০১/১৯৭২) ১৯২৯ - নীলিমা দাস, ভারতীয় বাঙালি অভিনেত্রী। (মৃ.১৯৯৬) ১৯৯৫ - সাবিলা নূর বাংলাদেশী মডেল ও অভিনেত্রী ১৯১০ - রবার্ট কখ, নোবেল পুরস্কার বিজয়ী জার্মান জীব বিজ্ঞানী।(জ.১১/১২/১৮৪৩) ১৯৩০- স্পেনীয় কথাসাহিত্যিক গাব্রিয়েল মিরো। ১৯৬৪ - জহরলাল নেহরু, ভারতের প্রথম প্রধানমন্ত্রী।(জ.১৪/১১/১৮৮৯) ১৯৭৫ - নৃপতি চট্টোপাধ্যায়, বাঙালি অভিনেতা। ১৯৮৬ - অজয় মুখোপাধ্যায়, পশ্চিম বাংলার চতুর্থ ও ষষ্ঠ মুখ্যমন্ত্রী।(জ.১৯০১) ১৯৯৫ - শ্যামাদাস চট্টোপাধ্যায় - আন্তর্জাতিক খ্যাতিসম্পন্ন বাঙালি পরমাণুবিজ্ঞানী।(জ.২৯/০৬/১৯০৯) উইকিমিডিয়া কমন্সে ২৭ মে সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
সুভাষগ্রাম রেলওয়ে স্টেশন

সুভাষগ্রাম রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক ২০ কিলোমিটার (১২ মা) দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। সুভাষগ্রাম রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৮০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। সুভাষগ্রাম রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি সুভাষগ্রাম ও তার পার্শ্ববর্তী এলাকাগুলিতে রেল পরিষেবা প্রদান করে। সুভাষগ্রাম রেলওয়ে স্টেশনের অবস্থান হল ২২°২৪′৫০″ উত্তর ৮৮°২৬′০৩″ পূর্ব﻿ / ﻿২২.৪১৩৮° উত্তর ৮৮.৪৩৪২° পূর্ব﻿ / 22.4138; 88.4342। এর গড় উচ্চতা হল ৯ মিটার (৩০ ফু)। ১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সুভাষগ্রাম পর্যন্ত ১,৬৭৬ মিলিমিটার (৫ ফুট ৬ ইঞ্চি) বিস্তৃত ব্রডগেজ রেলপথ নির্মাণ করেছিল। শিয়ালদহ থেকে সুভাষগ্রাম পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল। "SBGR/Subhashgram"।  "SBGR/Subhashgram"।  "Indian Railways History Time Line"। জানুয়ারি ২০১০ তারিখে মূল থেকে আর্কাইভ করা।  "The Chronology of Railway Development in Eastern India"। ২৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৯।  "History of The Electrification of Indian Railways"।
শ্যামজী কৃষ্ণ বর্মা

শ্যামজী কৃষ্ণ বর্মা (১৮৫৭-১৯৩০) একজন ভারতীয় বিপ্লবী যোদ্ধা ছিলেন। একজন ভারতীয় জাতীয়তাবাদী রাজনীতিবিদ এবং উকিল ছিলেন তিনি। শ্যামজী কৃষ্ণ বর্মার প্রধান অবদানের মধ্যে লন্ডনে অবস্থিত ভারতীয় ছাত্রদের জন্য ইন্ডিয়া হাউস প্রতিষ্ঠা এবং পরবর্তিকালে দি ইন্ডিয়ান সোসিওলজিস্ট নামক জাতীয়তাবাদী প্রকাশনার প্রস্থাপনা। ভারতবর্ষের স্বরাজলাভের আন্দোলনের জন্য ১৯০৫ সালে ম্যাডাম ভিকাজী রুস্তম কামার সাহাজ্যে তিনি প্রতিষ্ঠা করেন দি ইন্ডিয়ান হোম রুল সোসাইটি। প্রথম বিশ্ব যুদ্ধ্ব চলাকালীন তিনি ফ্রান্সে আশ্রয় নেন। "Shyamji Krishna Varma Memorial"। gujrattourism (ইংরেজি ভাষায়)। সংগ্রহের তারিখ ২০২২-০১-১৩।  Chandra, Bipan (১৯৮৯)। India's Struggle for Independence। New Delhi: Penguin Books India। পৃষ্ঠা 145। আইএসবিএন 978-0-14-010781-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Who was Shyamji Krishna Varma?"। The Indian Express (ইংরেজি ভাষায়)। ২০১৭-১০-০৪। সংগ্রহের তারিখ ২০২২-০১-১৩।
ধাতু (আয়ুর্বেদ)

আয়ুর্বেদ অনুসারে ধাতু (সংস্কৃত धातु) শরীরের গঠনকারী উপাদান, আদি ও প্রাথমিক উপাদান) এর দ্বারা সাতটি মৌলিক উপাদানকে বোঝানো হয় যা শরীরের মৌলিক গঠন (এবং কার্যকারিতাকে) তৈরি করে। এই ধাতু মূলত সাতটি। সাতটি ধাতুকে একত্রে সপ্তধাতু বলা হয়ে থাকে। আয়ুর্বেদ অনুসারে এই ধাতুসমূহের গুরুত্ব অনেক। আয়ুর্বেদে বিভিন্ন ধাতুর সাথে সম্পর্কিত রোগের জন্য ভিন্ন ভিন্ন নির্দিষ্ট চিকিৎসার বিবরণ রয়েছে। সাতটি উপাদান নিম্নরূপ: রস ধাতু (অন্নরস) রক্ত ধাতু (রক্ত) মাংস ধাতু (পেশী) মেদ ধাতু (চর্বি) অস্থি ধাতু (হাড়) মজ্জা ধাতু (অস্থি মজ্জা (হাড় ও মেরুদণ্ডীয়)) শুক্র ধাতু (বীর্য) পারম্পারিক ধর্মগ্রন্থ অনুসারে এই সাতটি ধাতু ছাড়াও (সপ্তধাতু) ওজস নামে অষ্টম ধাতু রয়েছে যাকে মহাধাতুও বলা হয়। ধাতু (বৌদ্ধ ধর্ম) - বৌদ্ধ ধর্মে ব্যবহৃত একটি শব্দ বা একটি স্তুপ, পালি ভাষায় থ্রুপ Sanskrit-English Dictionary by Monier-Williams, (c) 1899 Jonas: Mosby's Dictionary of Complementary and Alternative Medicine. (c) 2005, Elsevier. Dhātus http://www.ayurveda-recipes.com/dhatus.html ওয়েব্যাক মেশিনে আর্কাইভকৃত ২৫ জানুয়ারি ২০১৯ তারিখে Seven Dhatus of Ayurveda The Dhatus ওয়েব্যাক মেশিনে আর্কাইভকৃত ৩০ জুন ২০১৯ তারিখে টেমপ্লেট:Alt-med-stub
দেবগড় জেলা

দেবগড় জেলা (ওড়িয়া: ଦେବଗଡ଼ ଜିଲ୍ଲା, প্রতিবর্ণী. দেবগড় জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৪০০ বঙ্গাব্দে(১লা জানুয়ারি ১৯৯৪ খ্রিষ্টাব্দে) পূর্বতন সম্বলপুর জেলা থেকে নতুন জেলাটি গঠিত হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর দেবগড় শহরে অবস্থিত এবং দেবগড় মহকুমা নিয়ে গঠিত৷ দেবগড় ছিলো প্রাচীন বামন্ডা রাজ্যের অংশ৷ খ্রিস্টীয় একাদশ শতকে গঙ্গা রাজবংশের প্রথম রাজা সরযূ দেব শঙ্খকে নিজের রাজ্যের প্রতীক হিসাবে বেছে নিয়ে ব্রাহ্মণী নদীর তীরে নতুন রাজ্য স্থাপন করেন৷ পরবর্তীকালে দেবরাজাদের নিবাসস্থল দেবের গড় বা দেবগড় নামে পরিচিতি পায়৷ জেলাটির উত্তরে ওড়িশা রাজ্যের সুন্দরগড় জেলা৷ জেলাটির উত্তর পূর্বে(ঈশান) ওড়িশা রাজ্যের সুন্দরগড় জেলা৷ জেলাটির পূর্বে ওড়িশা রাজ্যের অনুগুল জেলা৷ জেলাটির দক্ষিণ পূর্বে(অগ্নি) ওড়িশা রাজ্যের অনুগুল জেলা৷ জেলাটির দক্ষিণে ওড়িশা রাজ্যের অনুগুল জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের সম্বলপুর জেলা৷ জেলাটির পশ্চিমে ওড়িশা রাজ্যের সম্বলপুর জেলা৷ জেলাটির উত্তর পশ্চিমে(বায়ু) ওড়িশা রাজ্যের সম্বলপুর জেলা৷ জেলাটির আয়তন ২৯৪০ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ১.৮৯%৷ দেবগড় জেলায় প্রচলিত ভাষাসমূহের পাইচিত্র তালিকা নিম্নরূপ - এই জেলাতে বসবাসকারী অধিকাংশ ওড়িয়াভাষী সম্বলপুরি/কোশলি ভাষাতে সাবলীল৷ মোট জনসংখ্যা ২৭৪১০৮(২০০১ জনগণনা) ও ৩১২৫২০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৩০তম৷ ওড়িশা রাজ্যের ০.৭৪% লোক দেবগড় জেলাতে বাস করেন৷ জেলার জনঘনত্ব ২০০১ সালে ৯৩ ছিলো এবং ২০১১ সালে তা বৃদ্ধি পেয়ে ১০৬ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৪.০১%, যা ১৯৯১-২০১১ সালের ১৭.০২% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৫(সমগ্র) এবং শিশু(০-৬ বৎ) লিঙ্গানুপাত ৯২৭৷ জেলাটির স্বাক্ষরতা হার ৬০.৩৬%(২০০১) তথা ৭২.৫৭%(২০১১)৷ পুরুষ স্বাক্ষরতার হার ৭৩.৩৩%(২০০১) তথা ৮১.৯২%(২০১১)৷ নারী স্বাক্ষরতার হার ৪৭.১৮%(২০০১) তথা ৬৩.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১২.৭৭%৷ "সংরক্ষণাগারভুক্ত অনুলিপি"। ১৭ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৯।  https://www.mapsofindia.com/maps/orissa/tehsil/deogarh.html[স্থায়ীভাবে অকার্যকর সংযোগ] http://www.censusindia.gov.in/2011census/C-16.html "সংরক্ষণাগারভুক্ত অনুলিপি"। ৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৯।
চতুর্থ জাতীয় সংসদ সদস্যদের তালিকা

চতুর্থ জাতীয় সংসদ নির্বাচন বাংলাদেশে ১৯৮৮ সালের ৩ মার্চ অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল। তৃতীয় জাতীয় সংসদ সদস্যদের তালিকা পঞ্চম জাতীয় সংসদ সদস্যদের তালিকা "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
চাঁদপুর এম.এ. খালেক মেমোরিয়াল স্কুল এন্ড কলেজ

চাঁদপুর এম.এ. খালেক মেমোরিয়াল স্কুল এন্ড কলেজ চাঁদপুর জেলার কচুয়া উপজেলার চাঁদপুর গ্রামে অবস্থিত। ২০১৭ সালে বিদ্যালয়টি কচুয়া উপজেলার মধ্যে শ্রেষ্ঠ শিক্ষাপ্রতিষ্ঠান নির্বাচিত হয়। ১৯৭০ সালে চাঁদপুর জুনিয়র স্কুল নামে যাত্রা শুরু করে ১৯৮৬ সালে প্রতিষ্ঠানটি নবম শ্রেনী খোলার অনুমতি এবং চাঁদপুর উচ্চ বিদ্যালয় হিসাবে স্বীকৃতি লাভ করে। ১৯৯৮ সালে প্রতিষ্ঠানটি চাঁদপুর এম এ খালেক মেমোরিয়াল হাই স্কুল নামকরণ করা হয়। বর্তমানে প্রতিষ্ঠানে মোট জমির পরিমান ২.১১ একর। প্রতিষ্ঠানের ১টি প্রশাসনিক ভবনসহ ৪টি একাডেমিক ভবন রয়েছে। শিক্ষা মন্ত্রণালয় ও শিক্ষাবোর্ডের অনুমতিক্রমে ২০১০ সালে একাদশ শাখায় বিজ্ঞান, মানবিক, ও ব্যবসায় শিক্ষা বিভাগ চালুর মাধ্যমে স্কুল এন্ড কলেজ হিসাবে যাত্রা শুরু করে। ২০১৭ সালে প্রতিষ্ঠানটি কচুয়া উপজেলার মধ্যে শ্রেষ্ঠ শিক্ষাপ্রতিষ্ঠান হিসাবে নির্বাচিত হয়। এইচ.এস.সি এস.এস.সি (বিভাগ ভিত্তিক) এস.এস.সি (গ্রেডিং ভিত্তিক) জে.এস.সি জুনিয়র বৃত্তি পরীক্ষার ফলাফল স্কুলটি ১৯৯৫ সালে স্কাউটিং কার্যক্রমের সাথে যুক্ত হয়। ২০০২-০৩ সালে দুইজন শিক্ষার্থী থাইল্যান্ডে অনুষ্ঠিত বিশ্ব স্কাউট জাম্বুরীতে অংশগ্রহণ করে। এছাড়া ২০০৪ সালে ৭ম বাংলাদেশ ও ৪র্থ সার্ক জাম্বুরীতে নয়জন শিক্ষার্থী অংশগ্রহণ করে। জাতীয় তথ্য বাতায়নে প্রতিষ্ঠানের নাম প্রতিষ্ঠানের অফিসিয়াল ওয়েবসাইট